Në bazë të nenit 12, pika 12.2 shkronja **d,**  nenit 17 shkronja **k)** të Ligjit për Vetëqeverisjen Lokale nr. 03/L - 040 (“Gaz. zyrtare e Republikës së Kosovës”, nr. 28/2008), dhe në zbatim të dispozitave të nenit 6 dhe nenit 7 të Ligjit nr. 02/L – 17, për shërbime sociale dhe familjare dhe të dispozitave të Ligjit nr. 04/L-081 për ndryshimet dhe plotësimet e Ligjit nr. 2/L-17 për shërbime sociale dhe familjare të dispozitave të nenit 39 pparagrafi 1 nënparagrafi 1.4të Statutit të Komunës së Gjilanit 01. nr. 16-53125, të dt. 11.11.2011, Kuvendi i Komunës së Gjilanit, në mbledhjen e mbajtur më \_\_\_\_\_\_\_\_\_, miratoi

**S T A T U T I N**

**E**

**QENDRËS PËR PUNË SOCIALE NË GJILAN**

**Neni 1**

**I. Dispozitat e përgjithshme**

1. Më këtë Statut rregullohet emërtimi, selia, veprimtaria, statusi juridik, përfaqësimi, prezantimi, struktura e Qendrës, udhëheqja, trupat e Qendrës, zhvillimi i vazhdueshëm profesional, aktet e përgjithshme, pronësia dhe financimi, transparenca, konfidenca profesionale dhe mbikëqyrja e brendshme lidhur me ushtrimin e veprimtarisë së përkujdesit social dhe familjar në Qendrën për Punë Sociale në Gjilan ( në vazhdim të tekstit: QPS).

2. Themelues i QPS - së është Kuvendi i Komunës së Gjilanit.

**Neni 2**

**Statuti i QPS**

QPS - ja ka statusin e institucionit publik, me cilësi të autoritetit punëdhënës, ku organizohet, ofrohet dhe zbatohet përkujdesi social dhe familjar, këshillimet dhe, në raste të veçanta, edhe ndihmë materiale për rastet në nevojë sociale.

**Neni 3**

1. QPS - ja ka në dispozicion mjetet dhe pasurinë, të cilat i përkasin Komunës.

2. QPS - ja si institucion i kujdesit parësor shëndetësor, është përvetësuese e fondit për financim të saj nga Buxheti i Konsoliduar i Kosovës.

**Neni 4**

 **II. Emërtimi, selia dhe vula**

1. Emri i institucionit është: Qendra për Punë Sociale në Gjilan.

2. QPS-ja e ka emblemën e komunës së GJilanit.

3. Emërtimi i QPS - së duhet të jetë i vendosur në objekt të QPS – së i shkruar në pajtim me ligjin për përdorimin e gjuhëve.

4. Ndryshimi i emrit dhe i selisë së QPS – së, mund të bëhet vetëm me vendim të Kuvendit të Komunës.

**Neni 5**

Selia e QPS - së është në Gjilan, rruga “Isa Boletini” nr. 53.

**Neni 6**

1. QPS - ja ka vulat e saja në pajtim me ligjin për vulat, të rrethore dhe katrore që në qarkullimin juridik paraqitet si: Qendra për Punë Sociale në Gjilan.

2. Vula e rrethore ka diametrin 40mm me këtë përmbajtje:

2.1. Rrethi i parë: **Republika e Kosovës**;

2.2. Rrethi i dytë: **Komuna e Gjilanit**, Gjilan

2.3. Rrethi i tretë: **Qendra për Punë Sociale**;

2.4. Në mes të vulës është **emblema e Komunës së Gjilanit.**

3. Vula e protokollit e pranimit dhe e dorëzimit të akteve, është e madhësisë 35x70mm, me këtë përmbajtje:

3.1. Rendi i parë: **Republika e Kosovës**;

2.2. Rendi i dytë: **Komuna e Gjilanit me emblemë përpara**;

2.3. Rendi i tretë: **Qendra për Punë Sociale**;

2.4. Rendi i katërtë: zbrazëtira për shifrën e QPS-së, në gjatësi prej 10mm, shkronjat “Nr.”

zbrazëtirën për shifrën e përmbajtjes së aktit dhe shifrës së numrit në gjatësi prej 30 mm si shkronjat “Më” me zbrazëtirë për shënim të datës së pranimit në gjatësi prej 25mm.

4. Drejtori i QPS-së vendos për mënyrën e përdorimit dhe autorizon personin e caktuar për përdorim dhe ruajtjen e tyre.

**Neni 7**

**III. Veprimtaria e QPS - së**

1. Veprimtaria e QPS–së në pajtim me ligjin për shërbime sociale dhe familjare, përfshinë ofrimin e përkujdesit dhe mirëqenies sociale për banoret e komunës, si një veprimtari me interes të veçantë shoqëror, përmes ofrimit dhe zbatimit të konceptit të punës sociale dhe mirëqenies sociale në kuadër të sistemit unik të përkujdesit dhe mirëqenies sociale të Kosovës.

2. Koncepti i përkujdesit social konsiston në atë që banorëve të komunës t’iu ofrojë dhe zbatojë përkujdes dhe mirëqenie sociale, këshillime gjithëpërfshirëse dhe efikase, të bazuar në të dhëna shoqërore: psikologji, sociologji, drejtësi, pedagogji, përmes caktimit të psikologut, sociologut, pedagogut dhe juristit, të cilët për rastet në nevojë sociale do të jenë të domosdoshëm në sistemin e përkujdesit social dhe të mirëqenies sociale dhe, njëherësh pikë referuese për specialistët konsulentë në përkujdesin dhe mirëqenien sociale.

3. Përkujdesi dhe mirëqenia sociale në QPS sigurohet dhe zbatohet nga punonjësit, të cilët janë përzgjedh në pajtim me kriteret e parapara me dispozitat e ligjit mbi shërbimin civil në Kosovë dhe aktet nënligjore.

4. Caktimi i punonjësve, detyrat dhe përgjegjësitë e tyre, do të rregullohen me akte të veçanta nënligjore, si dhe akt – emërim të lëshuar nga punëdhënësi.

**Neni 8**

1. QPS – ja është përgjegjëse:

* 1. për ofrimin e drejtpërdrejtë të përkujdesjes sociale, këshillimit dhe në raste të caktuara edhe të ndihmës materiale, për rastet me nevojë sociale brenda territorit të komunës;
	2. t’iu përmbahet ligjeve dhe akteve nënligjore dhe procedurave të përcaktuar me ligj;
	3. të pranojë fonde nga Ministria dhe donatorët;
	4. të zhvillojë aktivitet me qëllim të sigurimit të fondeve apo ndihmave tjera materiale për organizatat joqeveritare që merren me këto veprimtari.

2. QPS – ja ushtron këto veprimtari:

2.1. Siguron ofrimin e shërbimeve sociale dhe familjare brenda territorit të saj, në pajtim me ligjin.

2.2. ndërmerr hapa për të identifikuar natyrën dhe përmasat e nevojës për shërbime sociale dhe familjare brenda territorit të komunës;

2.3. Përgatit planin vjetor të punës për zhvillimin dhe mirëmbajtjen e shërbimeve sociale dhe familjare;

2.4. Mban shënime e statistika, të cilat paraqesin të dhënat e aktivitetit për përkujdes social dhe familjar;

2.5. Përmbush detyrat dhe përgjegjësitë e të punësuarve për përkujdesin social dhe mirëqenien sociale, të përcaktuara me dispozitat ligjore dhe të akteve nënligjore;

2.6. Bashkëpunon ngushtë me DSHMS-në dhe MPMS–në, me qëllim të realizimit të dhënies së shërbimeve sociale dhe familjare ;

2.7. Ushtron edhe veprimtari të tjera të parapara me vendimet e Kuvendit të Komunës.

1. Përgjegjësitë e përcaktuara ligjore të QPS-së dhe Ministrisë përkatëse nuk mund të merren ose barten në mes veti pa marrëveshje paraprake po qese nuk është e rregulluar ndryshe me ligj.

**Neni 9**

 **IV. Statusi juridik, përfaqësimi dhe prezantimi**

1. QPS - ja në Gjilan është institucion publik, i cili bën pjesë në grupin e institucioneve të përkujdesit dhe mirëqenies sociale.

2. QPS - ja kryen dhe ofron shërbime të përkujdesit dhe mirëqenies sociale për banorët e komunës, sipas parimit të përkujdesit dhe mirëqenies sociale, të përcaktuar me dispozitat e këtij Statuti, të Ligjit për shërbimet sociale dhe familjare dhe të akteve nënligjore të cilat rregullojnë këtë materje.

3. Asnjë aktivitet – transaksion me të cilin fitohet apo tjetërsohet pasuria e QPS- së, nuk mund të bëhet pa miratimin e Kuvendit të Komunës së Gjilanit, po qese ndryshe nuk është e rregulluar ndryshe me ligj.

4. Në rast të nënshkrimit të kontratave, nga pika 9.3, QPS - ja paraqitet si subjekt i pavarur juridik, bazuar në Ligjin për prokurim publik dhe në aktet nënligjore të cilat i nxjerr Ministria e Ekonomisë dhe e Financave.

5. QPS-ja, për përgjegjësitë e marra financiare në raport me personat e tretë, përgjigjet me tërë pasurinë e saj.

6. Themeluesi përgjigjet për obligimet që i ka ndaj QPS-së.

7. QPS-Ja qarkullimin financiar e bënë përmes kodit të saj buxhetor nëpërmjet xhirollogarisë së Komunës.

**Neni 10**

Drejtori i QPS - së ka të gjitha autorizimet për përfaqësimin juridik dhe afarist brenda veprimtarisë së QPS - së, të parapara me këtë statut dhe me ligj.

**Neni 11**

**V Struktura e institucionit**

1. QPS - ja, për ta realizuar funksionin e përkujdesit dhe mirëqenies sociale të banorëve, është organizuar nëpërmjet njësive – sektorëve:

1.1.Personeli,

1.2. Zyra juridike,

1.3.Zyra për buxhet dhe financa,

1.4. Zyra për punë teknike.

2.Dispozitat më të hollësishme mbi organizimin e brendshëm të QPS – së dhe njësive të saja, përcaktohen me Rregulloren mbi organizimin e brendshëm dhe sistematizimin e vendeve të punës.

3.Lista e njësive në kuadër të QPS - së, do të caktohet nga DSHMS – ja pas marrjes së pelqimit nga K ëshilli i ekspertëve.

4. QPS - ja zbaton sistemin unik të informimit të përkujdesit dhe mirëqenies sociale,

ashtu siç është paraparë me Ligjin e shërbimeve sociale dhe familjare dhe aktet nënligjore që rregullojnë këtë lëmë.

5. Sistemin e informimit shëndetësor në QKMF-ë e përbëjnë:

sistemi i evidencave, me të cilin rregullohet evidencimi i të dhënave dhe

5.1.sistemi me të cilin rregullohet dërgimi, gjegjësisht grumbullimi i të dhënave, përpunimi dhe publikimi i tyre.

5.2.QPS - ja bën mbledhjen, evidencimin dhe vendosjen e të dhënave statistikore në sistemin e informimit shëndetësor (SISH) në programin kompjuterik të Ministrisë, i cili përmban të dhënat e nevojshme për shfrytëzimin e shërbimeve të përkujdesit dhe mirëqenies sociale.

5.3.QPS - ja pas mbledhjes, evidencimit dhe vendosjes së të dhënave statistikore, është e obliguar që, përmes raporteve periodike dhe formularëve të përcaktuar nga Ministria,

t’i dërgojë në Drejtorinë e Shëndetësisë dhe Mirëqenies Sociale, dhe organeve të autorizuara të Ministrisë së Shëndetësisë.

5.4.Secili profesionist shëndetësor gjatë raportimit, duhet të sigurojë fshehtësinë profesionale, duke mos cenuar të drejtat e pacientit, përveç rasteve të rregulluara me ligj.

**VI. Udhëheqja dhe trupat e QPS – së**

**Këshilli i ekspertëve**

**Neni 12**

QPS – ja ka Këshillin e ekspertëve, i cili e drejton aktivitetin e QPS – së, nën udhëheqjen e drejtorit.

**Neni 13**

Këshillin e eksperteve e përbëjnë të punësuarit në Shërbimin e përkujdesit dhe të mirëqenies sociale.

**Neni 14**

1.Këshilli i eksperteve kryen punët, të cilat parashihen me dispozitat e nenit 7, pika 7.9 të Ligjit të shërbimeve sociale dhe familjare, dhe atë:

1.1.punën profesionale dhe aktivitete specifike brenda QPS – së, të përcaktuar me ligj dhe rregullore;

1.2. organizimin e QPS – së dhe njësive të saj;

1.3.vështirësitë në zgjidhjen e problemeve të ndërlikuara profesionale dhe ushtrimin

1.4.të drejtave dhe aktiviteteve tjera të QPS – së në rastet më të rënda individuale;

1.5.nevojën për arsimim shtesë profesional dhe

1.6.çështjet të tjera të parapara me ligj dhe ketë Statut.

**Neni 15**

1. Këshilli i eksperteve merr vendim atëherë kur janë të pranishëm më shumë se gjysma e anëtarëve.

2. Në mbledhjen e Këshillit të eksperteve mbahet procesverbali, ekstraktin e të cilit pjesëmarrësit e shqyrtojnë dhe e miratojnë në mbledhjen e radhës.

3. Këshilli i ekspertëve nxjerr rregulloren e punës, me të cilën rregullohen më hollësisht çështjet nga lëmi i përkujdesit dhe mirëqenies sociale, të cilat nuk janë të rregulluara me ligj, e as me këtë Statut.

**Neni 16**

1. Drejtori është përgjegjës për ushtrimin e kompetencave të përcaktuara për QPS – në, Ai e prezanton dhe e përfaqëson QPS – në.

2. QKMF - në, në mungesë të drejtorit, QPS - në e përfaqëson shefi i njesisë së QPS – së, me pëlqim të drejtorit të DSHMS. Drejtori mund t’i bart disa përgjegjësi te personat e tretë, me pëlqim të drejtorit të DSHMS - së.

**Neni 17**

1. QPS - në e udhëheq drejtori i QPS - së.

2. Njësinë e QPS – së e udhëheq shefi njësisë.

3. Drejtorin e QPS – së, me pëlqimin e drejtorit të DSHMS, e cakton Kryetari i

Komunës, për përudhë 3 vjeçare, me mundësi të vazhdimit, në pajtim me Ligjin që

rregullon punësimin në institucionet shëndetësore.

4. Drejtor i QPS - së mund të zgjidhet personi, i cili i plotëson kushtet e caktuara në nenin 7 të Ligjit dhe duhet të jetë: psikolog, sociolog, jurist, pedagog ose ndonje lëmë tjetër që ka të bëjë me shërbimet sociale dhe familjare dhe të ketë 3 vjet përvojë pune në lëmin shoqëror.

5. Shefi i njësisë së QPS – së caktohet në pajtim me dispozitat që rregullojnë punësimin në Kosovë.

**Neni 18**

1. Vendimin për shpalljen e konkursit për drejtor të QPS - së e merr Kryetari i Komunës.

2. Kryetari i Komunës autorizon Drejtorinë e Shëndetësisë dhe Mirëqenies Sociale, të shpallë konkursin për drejtor të QPS - së.

**Neni 19**

1. Drejtori i QPS - së është përgjegjës për sigurimin e ligjshmërisë dhe punën profesionale të QPS - së, e cila duhet të organizohet dhe të udhëhiqet në pajtim me dispozitat e këtij Statuti dhe dispozitat ligjore.

2. Drejtori i QPS - së është përgjegjës për përkujdesjen e vazhdueshme dhe efektive të përkujdesit dhe mirëqenies sociale për të gjithë banorët e komunës së Prishtinës dhe përgjigjet për detyrat në vijim:

2.1. Në pajtim me politikën e përkujdesit dhe mirëqenies sociale, Ligjin për shërbimet sociale dhe mirëqenies sociale, i propozon Drejtorisë së Shëndetësi dhe Mirëqenies Sociale planin e punës dhe buxhetin e QPS - ës për vitin vijues;

2.2. Në mbikëqyrjen dhe autorizimin e drejtorit të DSHMS, zbaton buxhetin e QPS - së;

2.3. Është përgjegjës për:

2.3.1. zbatimin e planit të burimeve njerëzore,

 2.3.2. udhëheqjen e përditshme të procesit të punës në QPS - së,

 2.3.3. zhvillimin e marrëdhënieve të mira me donatorët dhe OJQ-të,

 2.3.4. zhvillimin e vazhdueshëm profesional dhe trajnimin e personelit të QPS - së,

 2.3.5. vendosjen e mekanizmave të sigurimit të cilësisë në objekte,

 2.3.6. dhënien e kontributit për zhvillimin e sistemit të informimit të përkujdesit dhe mirëqenies sociale të QPS - së, sipas standardeve të pranuara, dhe sigurimin e mbledhjes së informatave, si dhe avancimin e punës ekipore.

3. Programi i punës së QPS - së realizohet duke u bazuar në politikat zhvillimore të sistemit të përkujdesit dhe mirëqenies sociale të nxjerra nga Ministria.

4. Në programin vjetor të punës duhet të përcaktohen: masat, aktivitetet dhe rezultatet e pritura të kujdesit social dhe familjes në QPS - së:

4.1. plani vjetor i punës,

4.2. organizimi dhe udhëheqja,

4.3. burimet njerëzore,

4.4. plani financiar,

4.5. raportet mujore, vjetore të punës dhe raportet financiare.

5.Për kryerjen e punëve të tij, drejtori i QPS - së i përgjigjet drejtorit të Drejtorisë së Shëndetësisë dhe Mirëqenies Sociale dhe Kryetarit të Komunës.

**Neni 20**

1. Drejtori ka për detyrë që gjatë punës, t’ia tërheq vërejtjen Këshillit të ekspertëve në

vendimet që mund të marrë, siç janë:

1.1. aktet e propozuara, të cilat janë në kundërshtim me ligjet relevante,

respektivisht aktet e përgjithshme të QPS – së;

1.2. akti i propozuar, i cili është në kundërshtim me programin e punës së QPS - së;

1.3. akti i propozuar, i cili nuk i kontribuon qëllimit.

**Trupat e QPS - së**

**Neni 21**

1. Për përmbushjen e detyrave të veçanta, drejtori i QPS - së formon trupa profesionale pranë QPS së, siç janë:

1.1. Këshilli profesional,

1.2. Kolegji profesional,

1.3. Komisionin disiplinor dhe i ankesave i QPS – së,

1.4. Komiteti për sigurimin e cilësisë në shërbime,

1.5. Komiteti për zhvillim të vazhdueshëm profesional,

1.6. Komisioni etiko - profesional etj.

**Këshilli profesional**

**Neni 22**

1. Këshilli profesional është trupë këshillëdhënëse për drejtorin e QKMF – së;

2. Këshilli profesional përbëhet nga shefat e njësive;

3. Këshilli profesional nxjerr rregulloren e punës për punën e Këshillit.

**Neni 23**

1. Këshilli profesional i QPS - së kryen këto detyra dhe punë:

1.2. Shqyrton dhe vendos për nevojën dhe arsyet profesionale të zbatimit të metodave dhe procedurave;

1.3.I propozon Këshillit të ekspertë dhe drejtorit, marrjen e masave profesionale për përmirësimin e organizimit të punës dhe kushteve për zhvillimin e veprimtarisë;

1.4. Propozon strukturën e mbikëqyrjes së brendshme lidhur me punën e punëtorëve socialë, si dhe masat për përmirësimin e punës profesionale;

1.5. Shqyrton nevojën për zhvillim profesional dhe i propozon drejtorit dërgimin e punëtorëve social për ngritje profesionale;

1.6. Shqyrton dhe vendos lidhur me çështjet tjera, të cilat drejtori ia parashtron Këshillit të ekspertëve.

**Kolegjiumi profesional**

**Neni 24**

1. Kolegji profesional themelohet me qëllim të shqyrtimit të çështjeve nga lëmi i punës profesionale të çdo njësie.

2. Kolegjin profesional e përbëjnë:

2.1. drejtori i QPS – së dhe

2.2. shefi i sektorit.

2.3. Kolegji profesional i kryen këto punë:

2.4. Shqyrton çështjet lidhur me udhëheqjen e punës profesionale në sektor dhe njësi, merr qëndrim dhe jep propozim lidhur me zgjidhjen e këtyre çështjeve;

2.5. Shqyrton dhe përmes shefit të Sektorit, i propozon Këshillit të eksperteve nevojën dhe syeshmërin profesionale të zbatimit të metodave të reja;

2.6. I propozon Këshillit të ekspertëve dhe drejtorit, përmes shefit të Sektorit, marrjen e masave profesionale për përmirësimin e organizimit të punës dhe kushteve për zhvillimin e veprimtarisë.

**Organizimi sindikal**

**Neni 25**

1. Në QPS mund të organizohet Organizata sindikale, ku punëtorët, me anëtarësimin e tyre vullnetar, mund t’i realizojnë të drejtat dhe interesat e veta të garantuara me konventat ndërkombëtare të punës dhe me ligj.

2. Në rast greve të punëtorëve, në QPS - së duhet të sigurohet minimumi i kryerjes së detyrave të punës apo shërbimeve.

**VII. Zhvillimi i vazhdueshëm profesional**

**Neni 26**

1. Në kuadër të QPS - së ndërmerren masat për zhvillimin profesional për të gjithë punëtorët socialë, bazuar në dispozitat e Ligjit për shërbime sociale dhe të familjes dhe aktet tjera nënligjore që rregullojnë këtë lëmë.

2. Financimi i zhvillimit të vazhdueshëm profesional të punëtorëve bëhet nga buxheti i QPS - së dhe burimet në dispozicion.

**VIII. Mbikëqyrja e QPS - së**

**Neni 27**

1. QPS - ja i nënshtrohet mbikëqyrjes ligjore dhe profesionale, që sigurohet perms organeve të autorizuara në bazë të këtij Statuti dhe dispozitave tjera ligjore.

2. Mbikëqyrjen në QPS së e bënë Këshilli mbikëqyrës i institucionit.

3. Formimi, përbërja dhe funksionimi i Këshillit mbikëqyrës, përcaktohet me udhëzime administrative të nxjerra nga Ministria.

4. Mbikëqyrja e brendshme e punës profesionale kryhet në mënyrën e paraparë me Rregulloren mbi mbikëqyrjen e brendshme, të cilën e nxjerr Këshilli i ekspertëve i QPS -së.

**IX . Aktet e përgjithshme**

**Neni 28**

Aktet e përgjithshme të QPS - së janë: Statuti, rregulloret, urdhëresat dhe vendimet përmes të cilave rregullohen çështjet nga veprimtaria e institucionit.

**Neni 29**

1. Këshilli i ekspertëve, me propozimin e drejtorit, nxjerr këto akte të përgjithshme të QKMF-së:

1.1. Rregulloren mbi organizimin e brendshëm dhe sistematizimin e vendeve të punës;

1.2. Rregulloren për përgjegjësinë disiplinore të punonjësve;

1.3. Rregulloren për mbrojtjen në punë;

1.4. Rregulloren për mbrojtjen kundër zjarrit;

1.5. Rregulloren për kontabilitetin e brendshëm;

1.6. Rregulloren për rendin shtëpiak;

1.7. Rregulloren për mbikëqyrjen e brendshme;

1.8. Rregulloren për parandalimin e infeksioneve etj.

**X. Pronësia, buxheti dhe financat**

**Pronësia**

**Neni 30**

Pasurinë e QPS - së e përbëjnë të drejtat dhe të mirat materiale që kanë qenë të evidencuara si pronë shoqërore, të cilat QPS – ja ka pasur të drejtë t’i ketë në dispozicion më datën e hyrjes në fuqi të Ligjit për vetëqeverisjen lokale.

**Buxheti**

**Neni 31**

1. Çështjet buxhetore dhe financiare të QPS - së, administrohen në mënyrë transparente, në pajtim me rregulloret mbi përdorimin e fondeve nga Buxheti i Konsoliduar i Kosovës dhe me të gjitha procedurat në përputhje me udhëzuesit e Ministrisë së Ekonomisë dhe të Financave.

2. Buxheti dhe llogaritë e QPS - së duhet t’i përfshijnë të gjitha shpenzimet operative të njësive punuese.

3. Prokurimi i QPS - së bëhet konform rregullave të Ligjit të prokurimit publik të Kosovës.

4. QPS – ja ia prezanton buxhetin vjetor për miratim Drejtorisë së Shëndetësisë dhe Mirëqenies Sociale.

5. Drejtori mund të kërkojë revizion të jashtëm, që të monitorojë shfrytëzimin e drejtë të mjeteve.

**Financimi**

**Neni 32**

QPS - ja shfrytëzon burimet financiare, në përputhje me Ligjin për shërbimet sociale dhe familje në Kosovë, nga Buxheti i Konsoliduar i Kosovës, dhe burimet tjera të parapara me ligjet përkatëse.

**XI. Transparenca në punë**

**Neni 33**

Struktura, kushtet dhe mënyra e ofrimit të shërbimeve të përkujdesit dhe mirëqenies sociale, si dhe kryerja e veprimtarisë së QPS - së, janë publike dhe transparente ndaj personave juridikë dhe fizikë, përveç kur bëhet fjalë për sekret afarist dhe profesional.

**Neni 34**

Informatat dhe të dhënat mbi veprimtarinë, si dhe shikimi në dokumentacionin mbi veprimtarinë e përkujdesit dhe mirëqenies sociale, personave të autorizuar apo mjeteve të informimit, mund t’u jep vetëm drejtori ose i punësuari i QPS - së, të cilin ai e autorizon.

**XII . Konfidenca profesionale**

**Sekreti afarist dhe profesional**

**Neni 35**

Zbulimi i sekretit afarist konsiderohet dhënia e dokumentacionit dhe të dhënave të tjera në shikim personave të paautorizuar, veprim i cili do t’i shkaktonte dëm imazhit dhe interesit të QPS - së.

**Neni 36**

1. Sekret afarist konsiderohen:

1.2. Dokumentet të cilat drejtori i vlerëson si sekret afarist;

1.3. Të dhënat të cilat organi kompetent i konsideron sekrete dhe ia ofron institucionit si të tilla;

1.4. Masat dhe mënyra e veprimit në raste të krijimit të situatave të jashtëzakonshme;

1.5. Dokumentacionin që përmban planin e mbrojtjes fiziko - teknike të punonjësve dhe pasurisë së institucionit dhe

1.6. Të dhënat tjera, publikimi i të cilave do të ishte në kundërshtim me interesat e institucionit dhe themeluesit të tij.

**Neni 37**

1.Mosruajtja e sekretit afarist konsiderohet shkelje e rëndë e detyrave të punës.

2.Për ruajtjen e sekretit afarist drejtpërdrejt kujdeset drejtori.

**XIII Dispozitat kalimtare dhe përfundimtare**

**Neni 38**

Ky Statut hynë në fuqi 8 ditë pas miratimit të tij.

**Neni 39**

Në ditën e hyrjes në fuqi të këtij Statuti, pushon të vlejë Statuti \_\_\_\_\_\_\_\_\_\_\_\_\_\_\_\_\_\_\_\_\_,

nr. \_\_\_\_\_\_\_\_\_\_\_\_\_\_\_\_, i dt. \_\_\_\_\_\_\_\_\_\_\_\_\_\_\_\_\_.

**Neni 40**

Ky Statut hynë në fuqi pas miratimit të tij nga Kuvendi i Komunës së \_\_\_\_\_\_\_\_\_\_\_\_\_\_\_.

**KUVENDI I KOMUNËS SË \_\_\_\_\_\_\_\_\_\_\_\_\_\_\_**

1. **nr. \_\_\_\_\_\_\_\_\_\_\_\_\_\_\_\_**

**Date, \_\_\_\_\_\_\_\_\_\_\_\_\_\_\_\_\_** **K r y e s u e s i,**

 **\_\_\_\_\_\_\_\_\_\_\_\_\_\_\_\_\_**